ΚΑΝΟΝΙΣΜΟΣ (ΕΟΚ) αριθ. 3186/92 ΤΗΣ ΕΠΙΤΡΟΠΗΣ της 30ής Οκτωβρίου 1992 για την τροποποίηση του κανονισμού (ΕΟΚ) αριθ. 3105/88 για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 35 παράγραφος 8,

Εκτιμώντας:

ότι, με τον κανονισμό (ΕΟΚ) αριθ. 2046/89 του Συμβουλίου (3), καθορίστηκαν οι γενικοί κανόνες για την απόσταξη των οίνων και των υποπροϊόντων της οινοποιήσεως- ότι στο άρθρο 13 παράγραφος 1 και στο άρθρο 14 παράγραφος 1 του εν λόγω κανονσιμού έχει προβλεφθεί, υπό ορισμένους όρους, η δυνατότητα να μην υπάγονται ορισμένοι αμπελοκαλλιεργητές στην υποχρέωση παραδόσεως στο οινοπνευματοποιείο των υποπροϊόντων που προέρχονται από την οινοποίηση ή κάθε άλλη μεταποίηση των σταφυλών που ανφέρονται στο άρθρο 35 του κανονισμού (ΕΟΚ) αριθ. 822/87-

ότι η εφαρμογή της δυνατότητας αυτής έγινε από το άρθρο 2 παράγραφος 2 του κανονισμού (ΕΟΚ) αριθ. 3105/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2182/91 (5), υπέρ των αμπελοκαλλιεργητών του ιταλικού μέρους των αμπελουργικών ζωνών "Γ", στην περίπτωση κατά την οποία οι τελευταίοι έχουν προβεί στην οινοποίηση ή σε οποιαδήποτε άλλη μεταποίηση των σταφυλών για ποσότητα που αντιστοιχεί το πολύ σε 25 εκατόλιτρα οίνου, αλλά δεν υπερβαίνει τα 40 εκατόλιτρα-

ότι οι πορτογάλοι αμπελουργοί που βρίσκονται στις περιοχές παραγωγής όπου η απόσταξη των υποπροϊόντων που προέρχονται από την οινοποίηση ή από οποιαδήποτε άλλη μεταποίηση των σταφυλών αντιπροσωπεύει, λαμβανομένων υπόψη των ποσοτήτων οι οποίες υπάγονται σε μια τέτοια υποχρέωση, μια δυσανάλογη επιβάρυνση λόγω, ειδικότερα, των δαπανών μεταφοράς- ότι πρέπει, συνεπώς, να επεκταθεί στους αμπελοκαλλιεργητές της αμπελουργικής ζώνης της Πορτογαλίας το πλεονέκτημα του μέτρου που εφαρμόζεται ήδη στους παραγωγούς του ιταλικού μέρους των αμπελουργικών ζωνών "Γ"-

ότι πρέπει να προβλεφθεί η έναρξη ισχύος του μέτρου από την αρχή της περιόδου 1992/93-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 2 του κανονισμού (ΕΟΚ) αριθ. 3105/88, οι όροι "Στο ιταλικό μέρος των αμπελουργικών ζωνών "Γ"" αντικαθίστανται από τους όρους "Στο ιταλικό μέρος των αμπελουργικών ζωνών "Γ", καθώς και στην αμπελουργική ζώνη της Πορτογαλίας".

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Οκτωβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 180 της 1. 7. 1992, σ. 27. (3) ΕΕ αριθ. L 202 της 14. 7. 1989, σ. 14. (4) ΕΕ αριθ. L 277 της 8. 10. 1988, σ. 21. (5) ΕΕ αριθ. L 202 της 25. 7. 1991, σ. 18.